Hypsipyle

Hypsipyle (henc'hresianeg : Ὑψιπύλη Hupsipúlê) a oa rouanez Lemnos e mojennoù Hellaz kozh. Merc'h e oa d'ar roue Thoas. 

 Torfed maouezi Lemnos ha savete Thoas 
Hypsipyle ez eus kaoz anezhi en istor torfed maouezi Lemnos ma ne fellas ket dezhi kemer perzh Georges Dumézil, Le Crime des Lemniennes, Paris, 1924 ; Walter Burkert, Jason, Hypsipyle and new fire at Lemnos. A Sudy in Myth and Ritual, Classical Quarterly, XX, 1970, pp. 1-16 ; Marcel Detienne, Les Jardins d'Adonis, Paris, Gallimard, 1972, pp. 172 et suiv..

Kentañ skrid klok diwar-bouez an torfed a zo anavezet eo hini Apollonios Rodos en e ArgonautikaApollonios Rodos, Argonautika, I, 609-626.. Fae a rae merc'hed Lemnos war azeulerezh an doueez Afrodite : evel kastiz e voe torret o c'hoant-plac'h digant gwazed Lemnos dirak o gwragez, nemet c'hoant a gavent adarre dirak ar merc'hed eus Trakia o devoa skrapet er brezel. Ha setu maouezi Lemnos da zrouklazhañ o friedoù ha plac'hed Trakia, ha gant aon a vezañ kastizet, int ha mont da lazhañ gwazed all an enez. Hypsipyle avat, merc'h Thoas, roue an enez, a guzhas he zad en un arc'h hag a daolas war ar mor. Thoas eta a oa ar gwaz nemetañ ha ne voe ket lazhet, ha Hypsipyle ar vaouez nemeti ha n'he devoa ket lazhet.

Un doare all damheñvelik zo diwar zorn Pseudo-Apollodoros en e VibliothekeApollonios, Bibliotheke, I, 9, 17., ma kont e oa bet roet c'hwezh fall gant Afrodite da verc'hed Lemnos ha setu perak e vezent dilezet gant o friedoù. Hervez Herodotos e voe lazhet an holl wazed gwitibunan, hag ar roue Thoas kenkoulz allHerodotos, Istorioù, VI, 138, 4..

 An Argonaoted e Lemnos ha priedelezh gant Iason 
Pa grogas Iason hag an an Argonaoted gant o beaj war vor e rejont o c'hentañ diskenn e Lemnos, ma kavjont an drouklazherezed hag en em barjont. Kement-se zo kontet e meur a oberenn :
pevarvet Pitegenn Pindaros ;
kan kentañ an Argonautika, gant Apollonios RodosApollonios Rodos, Argonautika I, 607-914.. 

Meur a drajedienn zo ivez diwar-benn an darvoud :
div gant Aesc'hulos, an eil anvet Hypsipyle hag eben Al Lemnianezed hag a zo kollet o-divGantz (2004), p.612. ;
un drajedienn gant Sofokles anvet Al LemnianezedGantz (2004), p.612. ;
un Hypsipyle gant Euripides ma ne chom nemet darnoù anezhiGantz (2004), p.904-905..

Hervez Pindaros e veze aozet kenstrivadegoù gant Iason hag an Argonaoted ha neuze e rannent maouezi Lemnos etrezoPindaros, Pythique IV, 251-254, hag Olympique IV, 19-27.. Ne lavar ket ar barzh petra zo kaoz ma voe seurt kenstrivadegoù.

 Hypsipyle magerez Arc'hemoros 
Meur a oberour, hag Euripides en e drajedienn HypsipyleGantz (2004), p.904. ha Statius e Thebais, a gont darvoudoù all goude deuet an Argonaoted da Lemnos.

Hypsipyle a voe darbet dezhi bout lazhet, met difennet e voe gant tud Argos.

Caius Julius Hyginus a gont ar memes istor, nemet Lycus eo roue NemeaHyginus, Fablennoù, LXXIV..

 Pennad kar 
 Iason

Notennoù

Rummad:Rouaned gwengelouriezh Hellaz
Rummad:Priñsezed gwengelouriezh Hellaz
Rummad:Tudennoù De mulieribus claris